ЧРЕЗ ПРЕДСЕДАТЕЛЯ

НА НАРОДНОТО СЪБРАНИЕ

ДО

МИНИСТЪРА НА

ЗЕМЕДЕЛИЕТО И ХРАНИТЕ

Г-Н ДИМИТЪР ГРЕКОВ

**В Ъ П Р О С**

от Павел Гуджеров, Здравко Димитров, Владимир Иванов

народни представители от ПГ на ПП ГЕРБ

На основание чл. 90, ал. 1 от Конституцията на Република България и чл. 89 от Правилника за организацията и дейността на Народното събрание, внасяме въпрос

ОТНОСНО: Поет ангажимент от ръководството на Министерство на земеделието и храните по мярка 112 Създаване на стопанства на млади фермери

**УВАЖАЕМИ ГОСПОДИН ГРЕКОВ,**

От месец Септември 2013г. от ръководството на МЗХ и най-вече Зам. министър Явор Гечев многократно поема ангажименти, че цитираната мярка касаеща подпомагане на млади фермери ще стартира през месец. Май, 2014 г. За да могат, обаче да разработят или преработят сегашните си проекти, фермерите трябва да са наясно с условията, по-които ще бъдат оценявани, както и колко трябва да са големи техните стопанства. Тази информация все още не е налична и много земеделски производители, **особено зеленчукопроизводителите** са притеснени, че ако условията излязат в последния момент, няма да могат да се подготвят и така отново ще им бъде отнет шанса за кандидатстване по мярката. Затова, в отворено писмо до МЗХ и ДФЗ, група млади фермери настояват **условията, датата и бюджета** на предстоящия прием по мярката за млади фермери през 2014 г. **да станат ясни** до не по-късно от 20.Март.2014 г.!

Същевременно, след изпращането на отвореното писмо до МЗХ и ДФЗ в неделя, 16.02.2013 г. излезе репортаж по биТВ, в който се казва отново, че мярката ще отвори през месец май и за повече информация фермерите могат да се обърнат към най-близката служба за съвети в земеделието. След като се фермерите се свързват с най-близката служба за съвети в земеделието получават отговор, че последните не знаят нищо за новите условия, както и че тези условия трябва първо да бъдат обнародвани в държавен вестник. По този начин от МЗХ допълнително стимулират търсене на такива проекти, което по никакъв начин не може да бъде задоволено с крайно ограничения бюджет в момента.

В тази връзка задаваме следните въпроси:

Кога ще бъдат обнародвани условията за кандидатстване по мярката? Защо ръководството на МЗХ оповестява публично подвеждаща информация?

Народни представители:

София

20.02.2014 г.